b'\n_START_ARTICLE_\nObcestna vas\n_START_PARAGRAPH_\nObcestna vas je oblika vasi, pri kateri so hi\xc5\xa1e razporejene ob cesti.\n_START_SECTION_\nMorfologija obcestne vasi\n_START_PARAGRAPH_\nTak tip vasi ima linearni in pravilen tloris. Domovi so enakomerno in strjeno razporejeni ob obeh straneh va\xc5\xa1ke ceste ali ulice (uli\xc4\x8dna vas). V\xc4\x8dasih so razporejeni samo ob eni strani ceste. Pro\xc4\x8delja hi\xc5\xa1 so obrjena proti va\xc5\xa1ki cesti. Za hi\xc5\xa1o pa so gospodarska poslopja, vrtovi in sadovnjaki. Va\xc5\xa1ko zemlji\xc5\xa1\xc4\x8de je razdeljeno na delce. Tak\xc5\xa1ne vasi se v\xc4\x8dasih vle\xc4\x8dejo tudi ve\xc4\x8d kilometrov dale\xc4\x8d in zato nimajo pravega sredi\xc5\xa1\xc4\x8da.\n_START_SECTION_\nObcestna vas v Evropi\n_START_PARAGRAPH_\nObcestna vas je zna\xc4\x8dilna za ni\xc5\xbeine Zahodne Evrope in Srednje Evrope. Najdemo jih v Angliji, severni Franciji, Nem\xc4\x8diji, Poljski, \xc4\x8ce\xc5\xa1ki, Mad\xc5\xbearski in Romuniji. V Zahodni Evropi so nastajale predvsem z novej\xc5\xa1o nem\xc5\xa1ko kolonizacijo.'